b'\n_START_ARTICLE_\nHarem\n_START_PARAGRAPH_\nIzraz harem (arapski <haram / \xd8\xad\xd8\xb1\xd8\xa7\xd9\x85w /\xe1\xb8\xa5ar\xc4\x81m / "zabranjen, tabu, svet") koristi se u islamskim zemljama op\xc4\x87enito za sve ono \xc5\xa1to je zabranjeno, kao i ono \xc5\xa1to se smatra rezerviranim, "svetim". Tako se haremom naziva bli\xc5\xbea okolina Meke i Medine, ogra\xc4\x91eno dvori\xc5\xa1te d\xc5\xbeamije kao i muslimansko groblje, ali i onaj dio muslimanske ku\xc4\x87e koji je rezerviran za \xc5\xbeene, gdje je pristup mu\xc5\xa1karcima zabranjen.U islamskom svijetu samo su sultani imali svoje vlastite hareme._NEWLINE_Rije\xc4\x8d je u Europu stigla preko Osmanskog Carstva, i koristi se kao naziv za vi\xc5\xa1e \xc5\xbeena koje \xc5\xbeive u poliginijskom odnosu s jednim mu\xc5\xa1karcem, kao i za prostor u koji je zabranjen pristup mu\xc5\xa1karcima._NEWLINE_ponekad i haremluk ozna\xc4\x8dava zatvoren i \xc4\x8duvan prostor za stanovanje jednog saraja ili ku\xc4\x87e u kojem \xc5\xbeive \xc5\xbeene. Sve \xc5\xbeene jednog doma\xc4\x87instva orijentalnih velikodostojnika ili glave obitelji (suprotno tome selamluk)._NEWLINE_\xc5\xbdene su u pravilu bile pod nadzorom prve \xc5\xbeene (ili eunuha). U vladarskim ku\xc4\x87ama ta prva \xc5\xbeena smatrana je obi\xc4\x8dno vladaricom. Haremske strukture su bile, a i jo\xc5\xa1 uvijek su, vrlo rasprostranjene. Haremi su poslovi\xc4\x8dno bili poznati po spletkama, no \xc4\x8desto su to bila i mjesta s vrlo visokom kulturom ili umjetno\xc5\xa1\xc4\x87u._NEWLINE_\xc5\xbdene koje je iz harema sultan odabrao, imale su svoj strogo zatvoren saraj, s nekom vrstom vlastitog "dvora", s agama, eunusima i haremskim slu\xc5\xbeavkama (odaliskama).\n_START_SECTION_\n\xc5\xbdidovstvo\n_START_PARAGRAPH_\nOpisan je veliki harem izraelskog kralja Salomona. U haremu su bile i nevjernice, poganke, \xc5\xa1to je izazvalo velike rasprave sa sve\xc4\x87enicima.\n_START_SECTION_\nEgipat\n_START_PARAGRAPH_\nHaremi su postojali i u Egiptu. Faraoni su imali velike hareme u kojima su, kao i u \xc5\xbeidovskim, redovno bile dobijene ili silom dovedene robinje.-->'